cyanic-selkie/wikianc huggingface dataset:
Ċittadella Imperjali ta' Thăng Long
Fdalijiet
daqsminuri|Mappa ta' Hanoi bil-kontorn kwadrilaterali li jintgħaraf sew taċ-ċittadella imperjali Il-biċċa l-kbira tal-palazzi u tal-binjiet irjali ġew meqruda fl-aħħar tas-seklu 19. Il-ftit strutturi li għad baqa' fi ħdan il-kompartiment irjali huma l-Bieb ta' Doan Mon, li jimmarka d-daħla tan-Nofsinhar tal-palazz irjali, it-Torri tal-Bandiera, it-taraġ tal-Palazz ta' Kinh Thiên u l-Palazz tal-Prinċipessa (bil-Vjetnamiż: Hậu Lâu).
Pożati
Industrija
daqsminuri|Sett pożati għal ikla ta’ tmien platti. Jinkludi sikkina tal-butir imserrħa fuq biċċa kristall; furketta żgħira tal-cocktails, imgħarfa tas-soppa, furketta tad-deżerta, kuċċarina tad-deżerta u furketta żgħira tal-ġelati, kif ukoll skieken u frieket separati għall-ħut, għall-antipasto, għall-platt ewlieni u għall-insalata. F’Sheffield, is-sengħa tal-produzzjoni tal-pożati ġiet diviża, bi snajja’ alleati bħall-ħaddied, il-produttur tax-xfafar, il-produttur tal-ġelem, eċċ. li lkoll kienu jagħmlu wkoll il-pożati iżda dawn saru snajja’ distinti sas-seklu 18.
Ċittadella Imperjali ta' Thăng Long
Fdalijiet
Il-fdalijiet taċ-ċittadella imperjali ġew skopruti fis-sit preċedenti tas-Sala ta' Ba Đình meta l-istruttura twaqqgħet fl-2008 biex ikun jista' jinbena' l-bini l-ġdid tal-parlament. Instabu diversi fdalijiet arkeoloġiċi li issa qed jintwerew fil-Mużew Nazzjonali. Sa issa ġie skavat porzjon żgħir biss taċ-Ċittadella Imperjali ta' Thăng Long.
Pożati
Industrija
Qabel nofs is-seklu 19, meta l-azzar irħis sar disponibbli minħabba metodi ġodda tal-produzzjoni tal-azzar, is-skieken (u għodda oħra jaqtgħu) kienu jsiru bl-iwweldjar ta’ strixxa tal-azzar ma’ biċċa ħadid li kienet tingħata l-għamla ta’ sikkina, jew bit-tqegħid ta’ strixxa tal-azzar bejn żewġ biċċiet tal-ħadid. Dan kien isir minħabba li l-azzar dak iż-żmien kien prodott bażiku ferm iktar għali mill-ħadid. Ix-xfafar moderni xi kultant ikunu laminati, iżda għal raġuni differenti. Peress li l-azzar l-iktar iebes huwa fraġli, saff ta’ azzar iebes jista’ jitqiegħed bejn żewġ saffi ta’ azzar iktar artab u inqas fraġli, għal sikkina b’tarf jaqta’ sew u li jkollha inqas probabbiltà li tinkiser bl-użu.
Ċittadella Imperjali ta' Thăng Long
Torri tal-Bandiera ta' Hanoi
Fost l-istrutturi marbuta maċ-Ċittadella Imperjali hemm it-Torri tal-Bandiera ta' Hanoi (bil-Vjetnamiż: Cột cờ Hà Nội). B'għoli ta' 33.4 metru (41 metru bil-bandiera), sikwit jintuża bħala simbolu tal-belt. It-torri nbena fl-1812 matul id-dinastija Nguyễn, u għad-differenza ta' bosta strutturi oħra f'Hanoi, ħelisha ħafif matul il-ħakma kolonjali Franċiża (1885-1954) peress li ntuża bħala binja militari.
Pożati
Industrija
Wara li kienet tiġi prodotta, is-sikkina kienet tiġi msinna, oriġinarjament fuq ħaġra tal-mola, iżda mill-aħħar tal-perjodu Medjevali fuq mola tal-idejn.
Ċittadella Imperjali ta' Thăng Long
Bieb tat-Tramuntana
Hawn taħt wieħed jista' jqabbel id-differenzi bejn il-faċċati tal-Bieb tat-Tramuntana fl-1885 (xellug) u fl-2009 (lemin). Fl-1885 quddiem il-faċċata tal-bieb kien hemm ħandaq bl-ilma. Fir-ritratt tan-nofs wieħed jista' jara kif kien jidher il-Bieb tat-Tramuntana minn ġoċ-ċittadella imperjali fl-1885.
Pożati
Plastik
daqsminuri|255x255px|Pożati tal-lamtu u tal-poliester li jintużaw għal ftit u jintremew Il-pożati li jintremew wara l-użu ġew introdotti għal skopijiet ta’ konvenjenza (għax ħfief u għax m’hemmx għalfejn jitnaddfu wara l-użu) u saru suq dinji enormi. Flimkien ma’ oġġetti oħra tal-mejda li jintremew wara l-użu (bħal platti tal-karti, dvalji tal-plastik, tazzi li jintremew wara l-użu, srievet tal-karti, eċċ.), dawn il-prodotti saru essenzjali għall-industrija tal-fast food u tal-catering. Il-prodotti huma emblematiċi tas-soċjetajiet tal-konsumiżmu u r-rimi u jikkawżaw miljuni ta’ tunnellati ta’ skart tal-plastik mhux bijodegradabbli. L-Unjoni Ewropea se tipprojbixxi l-prodotti tal-plastik ta’ din ix-xorta mill-2021 bħala parti mill-Istrateġija Ewropea għall-Plastik.
Ċittadella Imperjali ta' Thăng Long
D67: mina u dar
Mill-1954 sal-1975, l-Armata tal-Poplu tal-Vjetnam kellha l-kwartieri ġenerali tagħha fi ħdan iċ-ċittadella, bil-kodiċi D67. Mina ta' kollegament kienet tagħmilha possibbli li f'każ ta' attakk tkun tista' ssir evakwazzjoni ta' emerġenza. Fit-Tramuntana tas-Sala ta' Kinh Thiên hemm id-dar li kienet tintuża bħala kwartieri ġenerali kif ukoll il-mina.
Pożati
Injam
Bħala alternattiva favur l-ambjent minflok il-plastik mhux degradabbli, il-pożati tal-injam qed jiksbu popolarità. Xi manifatturi jiksu l-prodotti tagħhom fi żjut veġetali, xama’ u meraq tal-lumi biex ikunu jistgħu jintużaw iktar minn darba filwaqt li jibqgħu sikuri għall-konsum mill-bniedem. Il-pożati mbagħad jiġu ttrattati għal ftit jiem qabel ma jkunu lesti mill-impjant tal-manifattura.
Ċittadella Imperjali ta' Thăng Long
D67: mina u dar
Sabiex it-turisti jkunu jistgħu jżuru dan is-sit storiku, iridu jixtru biljett tad-dħul li jiswa VND 30,000. L-istudenti u l-anzjani jħallsu VND 15,000. Id-dar bil-kodiċi D67 inbniet fl-1967, bi stil arkitettoniku modern, ħajt oħxon 60 ċentimetru u sistema tajba ta' soundproofing. F'din id-dar jintwerew l-għodod li l-kumpanni fil-Politburo u fil-Kummissjoni Militari Ċentrali, fil-Ministeru għad-Difiża u l-Persunal Ġenerali użaw fil-gwerra tar-reżistenza kontra l-Istati Uniti.Mal-ġenb tat-taraġ li kien jagħti għall-Palazz ta' Kính Thiên qabel iġġarraf hemm draguni mnaqqxin tal-ġebel (xellug). Id-dar bil-kodiċi D67 kienet tintuża bħala l-kwartieri ġenerali militari tal-Ġeneral Giáp matul il-gwerra (lemin).
Pożati
Li jittieklu
Il-pożati li jittieklu qed jiksbu popolarità bħala alternattiva favur l-ambjent għall-plastik li ma jiddekomponix. Il-kumpanija Bakey's ibbażata f’Hyderabad, l-Indja hija manifattur popolari tal-pożati li jittieklu stabbilita minn eks xjenzat. Fil-kumpanija Bakey's, l-għaġina b’bażi tal-millieġ titferra’ f’forom metalliċi u tinħema f’280 °C għal madwar 28 minuta sabiex tibbies.
Ċittadella Imperjali ta' Thăng Long
Sit ta' Wirt Dinji
Is-Settur Ċentrali taċ-Ċittadella Imperjali ta' Thăng Long – Hanoi ġie ddeżinjat bħala Sit ta' Wirt Dinji tal-UNESCO fl-2010.
Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; il-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju". nofs|daqsminuri|701x701px|Đoan Môn, il-bieb prinċipali tal-kumpless tal-palazz tal-imperaturi tad-dinastija Lê
Mużew
Mis-sena 2000, uħud mill-barrakki u mill-binjiet Franċiżi antiki twaqqgħu biex jagħmlu spazju għall-mużew il-ġdid fi ħdan iċ-ċittadella imperjali.
Pożati
Ċentri tal-manifattura
Ċentri tal-manifattura tal-pożati li jittieklu:
Benetice (Světlá nad Sázavou)
Benetice huwa raħal żgħir qrib il-belt ta' Světlá nad Sázavou fir-Reġjun Vysocina, Repubblika Ċeka.
Kien hemm fabbrika tal-ħġieġ f'Benetice. Din m'għadhiex teżisti aktar, iżda xi ismijiet lokali ta' postijiet huma parzjalment inisslin mill-fabbrika tal-ħġieġ bħal Na sušírnách jew Sklárenský rybník (isem ta' għadira). F'Benetice hemm kamp ta' rikreazzjoni. Dan kien użat bħala kamp tal-pijunieri (pijunieri kienu nies organizzati fi grupp wieħed fir-Repubblika Ċeka) u kien użat għaż-għażagħ mill-Ungerija, il-Polonja, u l-Ġermanja.
Siġra tat-tilju tikber fil-park tar-raħal ta' Benetice. Ġie miżrugħa fl-1945.
Il-kastell Lipnice jista jidher minn Benetice.
Klad
Fil-kladistika, klad huwa grupp ta organiżmi li jikkonsisti minn antenat singolu komuni u d-dixxendenti kollha tiegħu. Kull grupp ta' dan it-tip huwa kkunsidrat ukoll bħala grupp ta' organiżmi monofiletiku u li jista' jkun immudellat minn Kladogramma, li hija dijagramma jew stampa ta' struttura organizzata ta' dawn l-orġaniżmi taħt forma ta' siġra.
Klad huwa metodu xjentifiku jew ipoteżi xjentifika, ta' relazzjonijiet evoluzzjonarji, fost l-organiżmi inklużi fl-analisi, b' hekk klad partikolari jista' jkun aċċettat jew le skond ir-riżultati ta' analisi segwenti, għal użu ta' settijiet ta' dati differenti. Jekk klad jirriżulta b' saħħtu biżżejjed fl-analisi ta' kladistiċi differenti fejn ikunu ġew użati settijiet ta' dati varji, jista' jiġi addottat fit-tassonomija bħala takson, imma mhux it-taksa kollha jistgħu jiġu trattati jew ikkunsidrati bħala kladi. Ir-rettili pereżempju, huma grupp parafiletiku, għaliex ma jinkludix l-għasafar li suppost dawn ukoll evolvew mill-istess antenat tar-rettili.
It-tendenza, madankollu, qiegħda dejjem tersaq jew ixxaqleb lejn it-tassonomija kladistika li tirrikonoxxi taksa li jiffurmaw kladi puri.
Il-Filokodiċi huwa tentativ, ta' kodiċi li ħa jippermetti l-kladi li jkollhom isem formali.
Link Esterni
Kladistiikka
Simin Daneshvar
Dāneshvar kellha influwenza kbira fuq il-kitbiet tar-raġel tagħha Jalal al-Ahmad. Al-Ahmad u Dāneshvar ma kellhomx tfal. Hija kitbet il-ktieb The Dawn of Jalal bħala tifkira ta’ żewġha. Kienet ukoll traduttriċi famuża. Uħud mit-traduzzjonijiet tagħha huma The Cherry Orchard ta’ Anton Chekhov u The Scarlet Letter ta’ Nathaniel Hawthorne. It-triloġija li tibda bil-ktieb The Lost Island qatt ma ġiet kompluta għax l-aħħar ktieb baqa’ ma nstabx.
Xogħlijiet
Dāneshvar kitbet dwar il-ħajja tan-nisa Iranjani b’ċertu sensibbilità.
Savushun, l-iktar xogħol li kiseb suċċess għal Dāneshvar, u li ġie ppubblikat fl-1969, jiddeskrivi l-ħajja tribali ta’ ġewwa u madwar Shiraz, raħal twelidha. Savushun huwa meqjus bħala wieħed mill-aktar rumanzi Persjani li ġġeneraw bejgħ, tant li ġie ppubblikat minn tal-inqas 16–il darba, u ġie tradott f’diversi lingwi. Dāneshvar tat il-kontribut tagħha wkoll fil-perjodiċi Sokhan u Alefba.
Fl-1981, Dāneshvar lestiet il-monografija dwar Jalal Al-e Ahmad, Ghoroub-e Jalal (The Sunset of Jalal's Days).
Missjonijiet Franġiskani fis-Sierra Gorda ta' Querétaro
Huma eżempju ta' għaqda arkitettonika u stilistika miżbugħa u huma wieħed mill-aqwa eżempji ta' Barokk popolari fil-Messiku u fl-eks kolonji Spanjoli. Skont il-kriterji tal-għażla tal-UNESCO, il-knejjes tal-missjoni huma xhieda tal-iskambju importanti ta' valuri matul il-proċess ta' kolonizzazzjoni, kemm fiċ-ċentru kif ukoll fit-Tramuntana tal-Messiku, u fil-Punent tat-territorju li attwalment jagħmel parti mill-Istati Uniti.
Reġjun
Is-Sierra Gorda hija reġjun ekoloġiku ċċentrat fit-terz tat-Tramuntana tal-istat ta' Querétaro u li huwa estiż fl-istati ġirien ta' Guanajuato, Hidalgo u San Luis Potosí. Ir-reġjun jinsab ġo fergħa tal-katina muntanjuża ta' Sierra Madre Oriental u jikkonsisti minn sensiela ta' ktajjen muntanjużi mit-Tramuntana sax-Xlokk. Fi ħdan Querétaro, l-ekosistema hija estiża miċ-ċentru tal-istat, mill-inħawi tal-muniċipalitajiet ta' San Joaquín u ta' Cadereyta de Montes, u tkopri l-muniċipalitajiet kollha ta' Peñamiller, Pinal de Amoles, Jalpan de Serra, Landa de Matamoros u Arroyo Seco, b'erja totali ta' 250 kilometru kwadru.
Is-Sierra Gorda kollha għandha art imħarbta ħafna, li tinkludi kanjons u muntanji weqfin. L-altitudnijiet ivarjaw minn ftit iktar minn 300 metru 'l fuq mil-livell tal-baħar fil-Kanjon ta' Río Santa María f'Jalpan sa 3,100 metru 'l fuq mil-livell tal-baħar f'Cerro de la Pingüica f'Pinal de Amoles. Il-mikroambjenti tar-reġjun ivarjaw minn foresti koniferi, foresti tas-siġar tal-ballut, li jinstabu l-iktar fil-qċaċet tal-muntanji, u għelieqi tal-banana u tal-kannamiela fil-kanjons iktar fondi. Fuq in-naħa tal-Lvant, hemm ukoll foresti ħorfija. Fuq in-naħa tal-Punent, li tmiss mal-Promontorju Messikan, hemm kundizzjonijiet ta' deżert u ta' semideżert, b'varjetà ta' kakti u arbuxxelli tax-xagħri. Fost il-karatteristiċi tas-Sierra Gorda hemm il-qċaċet assoċjati mas-Sierra Alta de Hidalgo, il-foresti tas-siġar taż-żnuber ta' Zamorano, il-Kanjon ta' Extorax u x-xaqlibiet ta' Huazmazonta, il-widien f'nofs il-muntanji fejn jinsabu l-ħames knejjes tal-missjoni, kif ukoll l-għoljiet wara xulxin li jwasslu sa La Huasteca. Il-varjazzjonijiet kbar fl-altitudni u fil-preċipitazzjoni jiffavurixxu varjetà wiesgħa ta' flora u ta' organiżmi selvaġġi.
Stabbiliment
Għalkemm il-Knisja tal-Missjoni ta' Jalpan ġiet stabbilita fl-1750 qabel il-wasla ta' Junípero Serra fir-reġjun, huwa ġie akkreditat bil-kostruzzjoni tal-ħames knejjes prinċipali tal-missjoni fl-inħawi u bit-tlestija tal-evanġelizzazzjoni tal-popolazzjoni lokali. Fil-verità, il-knejjes tal-missjoni nbnew mill-poplu Pame, taħt it-tmexxija ta' diversi patrijiet Franġiskani, inkluż José Antonio de Murguía f'San Miguel Conca, Juan Crispi f'Tilaco, Juan Ramos de Lora f'Tancoyol, u Miguel de la Campa f'Landa.
Madankollu, il-viżjoni tal-kostruzzjoni tal-knejjes tal-missjoni kienet ta' Serra, peress li huwa immaġina tip ta' utopija bbażata fuq prinċipji Franġiskani. Serra adotta attitudni missjonarja soda li kienet tikkonsisti mill-akkumpanjament u mill-fehim tal-problemi soċjali lokali, mill-għarfien tal-ġuħ li kellhom u tal-lingwa tagħhom. Serra stabbilixxa kooperattivi, appoġġa u saħħaħ il-kapaċitajiet ta' organizzazzjoni u ta' produzzjoni tagħhom, inċentiva d-distribuzzjoni tal-art u impona kompiti dottrinali bil-lingwa Pame. Dan kien kompitu missjonarju kbir ħafna u kellu konsegwenzi profondi mill-puntdivista uman. Ir-riżultati tal-missjonijiet wieħed jista' japprezzahom illum il-ġurnata fis-sinkretiżmu tal-Barokk preżenti fil-knejjes kollha tal-missjoni.
Storja
Għalkemm kien hemm xi kostruzzjonijiet tal-bliet f'dawn l-inħawi matul il-perjodu Preklassiku, l-iktar bejn is-sekli 6 u 10, dawn il-bliet kienu ġew abbandunati ferm qabel waslu l-Ispanjoli fis-seklu 16. F'dan iż-żmien, il-popli nattivi tar-reġjun kienu kaċċaturi nomadiċi, fosthom il-Pames, ix-Ximpeces Guachichil u l-Jonaz, li ġeneralment jissejħa flimkien bħala ċ-Chichimeca. Barra minn hekk, kien hemm gruppi wkoll ta' Otomi u ta' Huasteca. L-Ispanjoli ddominaw il-Punent imbiegħed u l-Lvant Imbiegħed tas-Sierra Gorda (attwalment fl-istati ta' Guanajuato u ta' Hidalgo), iżda ma setgħux jiddominaw iċ-ċentru fejn attwalment hemm l-istat ta' Querétaro. Dan minħabba l-art imħarbta u r-reżistenza qalila, speċjalment mill-Jonaz.
L-isforzi ta' dominju tar-reġjun kienu jinkludu l-isforzi ta' evanġelizzazzjoni. Ħafna minn dawn l-isforzi fallew qabel nofs is-seklu 18. Matul is-seklu 16 u 17, kien hemm tentattivi ta' evanġelizzazzjoni tas-Sierra Gorda ta' Querétaro mill-Wistinjani, mill-Franġiskani u mid-Dumnikani. Madankollu, dawn il-missjonijiet kważi kollha qatt ma rnexxew jew il-knejjes tagħhom inqerdu mill-komunitajiet indiġeni ftit wara li nbnew. L-aqwa eżempju magħruf huwa dak tal-Knisja tal-Missjoni ta' Bucareli li tinsab fil-komunità ta' Puerto de Tejamanil fil-muniċipalità ta' Pinal de Amoles. Il-knisja tal-missjoni ġiet stabbilita fl-1797 mill-Franġiskan Juan Guadalupe Soriano għall-evanġelizzazzjoni tal-poplu Jonaz lokali. L-isem sħiħ tal-Knisja tal-Missjoni hu Purísima Concepción de Bucarelí. Din qatt ma tlestiet u li fadal huma biss parti mill-monasteru, mill-minjieri u mill-knisja. Fl-4 ta' Frar, tiġi ċċelebrata quddiesa għal San Franġisk ta' Assisi hemmhekk, fil-fdalijiet ta' kappella żgħira mingħajr saqaf. Il-missjoni ġiet abbandunata għalkollox matul ir-Rivoluzzjoni Messikana fl-1914 u l-kostruzzjoni ġie sospiża uffiċjalment fl-1926.
Fl-1740, il-gvern kolonjali ddeċieda li jistermina r-reżistenza tal-indiġeni hemmhekk biex jiżgura r-rotot kummerċjali lejn Guanajuato u Zacatecas. Dan inkiseb minn José de Escandón, li laħaq il-qofol tal-ispedizzjoni tiegħu fil-Battalja ta' Media Luna, fejn rebaħ kontra l-Jonaz u x-Ximpeces. Il-paċifikazzjoni militari tal-inħawi minn José de Escandón fis-snin 40 tas-seklu 18 ippermettiet il-kostruzzjoni ta' missjonijiet permanenti fil-qalba tas-Sierra Gorda. Madankollu, il-ħames knejjes tal-missjonijiet Franġiskani akkreditati lil Junípero Serra nbnew fit-territorju tal-Pame, peress li dan il-poplu kien iktar lest li jaċċetta d-dominju Spanjol. L-Ispanjoli ddeċidew li jaħarqu l-villaġġi oriġinali tal-Pame u jirrilokaw il-popolazzjoni madwar il-knejjes tal-missjoni biex ikollhom kontroll aħjar. Dawk li ma ssottomettewx ruħhom, jew ikkommettew suwiċidju jew marru jgħixu fil-muntanji. Il-kollokament tal-knejjes tal-missjoni kellu l-iskop li jifred il-qalba tas-Sierra Gorda u jinfetħu toroq ġodda lejn San Luis Potosí. Junípero Serra qatta' tmien snin fuq il-proġett tal-kostruzzjoni tal-knejjes tal-missjoni sal-1770, meta għadd ta' avvenimenti storiċi, inkluż it-tkeċċija tal-Ġiżwiti, wasslu għall-abbandun tal-missjonijiet. Serra ttrasferixxa ruħu lejn California. Minn dak iż-żmien sal-aħħar tas-seklu 20, il-kumplessi ġew mitluqa u ġarrbu deterjoramenti u ħsarat. Dan kien speċjalment il-każ matul ir-Rivoluzzjoni Messikana, fejn bosta mill-knejjes fir-reġjun insterqu u għadd ta' figuri tal-portali ta' dawn il-knejjes Franġiskani ġew "dekapitati" minħabba l-ġlied.
Fis-snin 80 tas-seklu 20, grupp mill-uffiċċju tal-INAH f'Xilitla ntilef fl-inħawi u inzerta sab waħda mill-knejjes tal-missjoni. Is-sejba wasslet biex isiru sforzi biex il-missjonijiet jiġu salvati, u l-qofol ta' dawn l-isforzi ntlaħaq bid-deżinjazzjoni tagħhom bħala Sit ta' Wirt Dinji tal-UNESCO fl-2003. Ix-xogħol ta' restawr inizjali fl-istrutturi tal-knejjes tal-missjoni u minn barra nbeda fis-snin 80 tas-seklu 20. Bejn l-1991 u l-1997, inbeda x-xogħol fuq l-artali, il-korijiet, l-orgnijiet u l-pitturi. Iktar xogħol ġie sponsorjat mill-istat bejn l-1997 u l-2002, u dan kien jinkludi x-xogħol fuq il-pjazez u l-monumenti tal-madwar. L-ispejjeż tar-restawr għall-knisja tal-missjoni ta' Tancoyol waħedha kienu jammontaw għal iktar minn tliet miljun pesos sal-2008. L-isforz biex il-missjonijiet jitniżżlu fil-lista tas-Siti ta' Wirt Dinji tal-UNESCO beda fis-sena 2000 minn grupp ta' intellettwali Messikani, inkluż Dr. Miguel León Portilla. L-isforz ħa sentejn u nofs iżda fl-aħħar mill-aħħar irnexxa fl-2003, meta żdied mal-lista matul is-27 laqgħa tal-Kumitat tal-Wirt Dinji. Il-ħames missjonijiet huma promossi mill-awtorità tat-turiżmu statali bħala rotta tal-missjonijiet imsejħa Ruta de las Misiones.
Arkitettura
Il-karatteristika prinċipali ta' dawn it-tempji huwa t-tiżjin rikk tal-bibien prinċipali, magħruf bħala "Barokk Spanjol Ġdid" jew "Barokk mestizo", skont l-INAH. It-tiżjin rikk huwa mmirat l-iktar lejn it-tagħlim tar-reliġjon il-ġdida lill-popli indiġeni, iżda għad-differenza tal-Barokk tat-tempji u tal-monumenti iktar lejn in-Nofsinhar, l-influwenza tal-indiġeni huwa ovvju. L-idea ta' Serra kienet li juri taħlita ta' kulturi minflok konkwista totali. Waħda mill-ideat li kellu kienet l-użu tal-kuluri, aħmar, oranġjo u isfar, kif ukoll sfumaturi oħra, u l-użu ta' figuri mqaddsa nattivi, bħall-fenek u l-ġagwar. It-tempji għandhom navata unika, imsaqqfa b'volta b'għamla ta' bittija, iżda kull tempju għandu l-karatteristiċi uniċi tiegħu, speċjalment fil-portali. Serra qatta' ħdax-il sena fis-Sierra Gorda, qabel ma ttrasferixxa ruħu fit-Tramuntana, għall-ħabta tal-1760. Il-missjonijiet stabbiliti f'Querétaro kienu l-ewwel f'sensiela twila ta' missjonijiet li mbagħad ġew stabbiliti f'dik li issa huwa n-Nofsinhar ta' California. Il-missjonijiet tas-Sierra Gorda għandhom karatteristiċi uniċi tal-Barokk Spanjol Ġdid, kemm fil-konfigurazzjoni tal-pjanta tagħhom kif ukoll fl-elevazzjonijiet tagħhom. Fil-faċċati tagħhom għandhom sensiela ta' kompożizzjonijiet oriġinali ħafna bbażati fuq elementi dekorattivi ta' kwalità għolja u fuq disinn indiġenu; l-għamliet tagħhom huma armati b'ħitan diviżorji miksija bl-istukko, magħmula bil-ġebla tal-ġir imħejji fil-post u mogħtija l-kulur bil-ħamrija. Minkejja l-fatt li dawn il-missjonijiet ġew stabbiliti fis-seklu 18, fihom ġew skoperti elementi tal-arkitettura reliġjuża tal-ordnijiet Mendikanti tas-seklu 16. L-arkitettura ta' dawn il-missjonijiet tobdi l-hekk imsejjaħ programm ta' "traċċi moderati" li ġie implimentat fis-seklu 16 u li ġie aċċettat mill-ordnijiet Franġiskani, Wistinjani u Dumnikani; u li huma applikaw fil-kunventi-fortizzi.
Il-missjonijiet għandhom l-hekk imsejħa capilla posa, waħda mis-soluzzjonijiet arkitettoniċi li ntużaw fil-kumpless tal-monasteri tal-eks kolonji Spanjoli fis-seklu 16, li jikkonsistu minn erba' binjiet kwadri bil-volta fit-truf taz-zuntier ta' quddiem il-knejjes tal-missjoni. Bħall-capilla abierta, din hija soluzzjoni unika u kontribut tal-arti kolonjali Spanjola-Amerikana lill-arti universali minħabba l-oriġinalità tagħha u r-riżorsi plastiċi u stilistiċi tat-tiżjin tagħha. Hemm diversi teoriji dwar il-funzjoni tagħha. Ġie propost li, wara mogħdija proċessjonali, il-capillas posas kienu jintużaw biex fihom jitqiegħed jew jiġi espost is-Sagrament Imqaddes waqt il-purċissjonijiet fiz-zuntier tal-knejjes tal-missjoni.
Il-Knisja tal-Missjoni ta' Santiago de Jalpan
Il-Knisja tal-Missjoni ta' Santiago de Jalpan ġiet stabbilita qabel il-wasla ta' Junípero Serra fl-1744, iżda Serra kien responsabbli għall-kostruzzjoni tal-kumpless tal-missjoni attwali mill-1751 sal-1758, li kien l-ewwel wieħed li nbena. Il-knisja hija ddedikata lil Ġakbu l-Kbir, l-ewwel evanġelista. Dan il-kumpless jinsab fiċ-ċentru tar-raħal modern quddiem il-pjazza prinċipali, u jinkludi zuntier, kjostru, portal għall-pellegrini u knisja, b'kappella annessa fuq in-naħa tax-xellug tal-knisja. Iċ-ċint taz-zuntier oriġinali ntilef, iżda ġie rikostruwit bl-istess stil, bi tliet portali u ħnejjiet invertiti. Il-karatteristiċi ewlenin tal-portal imżejjen tal-faċċata huma l-Madonna tal-Pilastru u l-Madonna ta' Guadalupe, it-tnejn li huma b'konnessjonijiet Mesoamerikani, kif ukoll l-ajkla b'żewġt irjus, li tissimbolizza t-taħlita taż-żewġ kulturi.
Il-faċċata hija waħda elaborata bl-istukko u bix-xogħol fil-ġebel, bl-okra tal-pilastri li toħloq kuntrast mal-isfar tal-bosta dettalji dekorattivi. Il-biċċa l-kbira tad-dettalji huma veġetazzjoni, flimkien ma' anġli u ajkli żgħar. Fost l-elementi Ewropej hemm ix-xbihat tal-qaddisin, pereżempju San Duminku u San Franġisk ta' Assisi, u l-istemma Franġiskana. Fil-portal hemm ix-xbihat ta' San Pietru u San Pawl. Fost l-elementi nattivi hemm l-ajkla Messikana b'żewġt irjus li qed tiekol serp. Fuq in-naħa ta' fuq, fuq ix-xellug, hemm xbieha tal-Madonna ta' Guadalupe, u fuq in-naħa l-oħra hemm dik tal-Madonna tal-Pilastru. Dawn huma x-xbihat prinċipali tal-Madonna tal-Messiku u ta' Spanja rispettivament. Din l-istatwa jingħad li kienet ittieħdet minn ġeneral lejn l-aħħar tas-seklu 19. Ġiet sostitwita minn arloġġ iktar modern. Fuq ġewwa, il-koppla tal-knisja tal-missjoni ta' Jalpan fiha xeni tal-apparizzjoni tal-Madonna ta' Guadalupe.
Il-Knisja tal-Missjoni ta' Nuestra Señora de la Luz de Tancoyol
It-tieni knisja tal-missjoni tinsab fil-komunità ta' Tancoyol u l-isem sħiħ tagħha huwa l-Knisja tal-Missjoni ta' Nuestra Señora de la Luz de Tancoyol, iddedikata lill-Madonna tad-Dawl. Il-faċċata tal-knisja għandha bosta tiżjin bil-veġetazzjoni, bis-sbula prominenti tal-qamħirrum, u hija l-iżjed waħda elaborata mill-ħames missjonijiet. X'aktarx din il-knisja tal-missjoni nbniet minn Juan Ramos de Lora, li rresjeda hemmhekk mill-1761 sal-1767. L-istruttura hija simili għall-istruttura tal-missjonijiet ta' Jalpan u ta' Landa. Hemm knisja bi pjanta b'għamla ta' salib Latin u żona tal-kor, sagristija, zuntier b'salib fin-nofs u kappelli fil-kantunieri taz-zuntier imsejħa capillas posas. Hemm ukoll daħla għall-pellegrini, kjostru u żona fejn iħejju ruħu l-qassis qabel iċ-ċelebrazzjoni tal-quddiesa.
Fuq ġewwa hemm għadd ta' skulturi, inkluż waħda tal-Madonna tad-Dawl. Il-faċċata għandha tieqa b'għamla ta' rombu, imdawra minn rappreżentazzjoni tal-ħabel li l-Franġiskani kienu jużaw biex jorbtu l-vizzji tagħhom miegħu. It-tema bażika tal-faċċata hi l-ħniena, irrappreżentata mill-interċessjonijiet tal-Madonna u ta' diversi qaddisin. L-ikonografija tal-portal tal-knisja hija l-iżjed waħda elaborata mill-ħames missjonijiet. Il-faċċata hija maqsuma fi tlieta, frontun u erba' kolonni stipiti. Il-parti ta' taħt fiha l-iskulturi ta' San Pietru u ta' San Pawl, kif ukoll l-istemma tal-Franġiskani. Il-parti ta' fuq fiha l-iskulturi ta' San Ġwakkin u Sant'Anna, bil-Madonna f'ħoġorha, u niċċa fin-nofs. Hemm ukoll ix-xbihat mill-Passjoni ta' Kristu, bħall-imsiemer u lanza. Fin-niċċa kien hemm xbieha tal-Madonna tad-Dawl, iżda issa hija vojta. Bejn it-tieni u t-tielet parti ta' fuq tal-faċċata, hemm tieqa kbira u fuqha hemm rappreżentazzjoni tal-istagmati ta' San Franġisk ta' Assisi.
Il-frontun fih riljiev ta' salib kbir b'żewġ stili marbuta mal-ordnijiet Franġiskani u Dumnikani. Is-salib prinċipali fuq nett jirrappreżenta l-fidwa bis-slaleb ta' Calatrava u ta' Ġerusalemm fuq kull naħa. Fuq ġewwa tal-knisja hemm elementi indiġeni, bi xbieha ta' ġagwar u persuna b'fattizzi tal-Olmeki. Il-kampnar huwa dejjaq u l-battisterju jinsab fil-bażi tat-torri tal-kampnar. Fil-parti t'isfel hemm tieqa żgħira li ddawwal il-battisterju. Il-koppla tat-torri għandha għamla piramidali b'salib Barokk fuq nett.
Il-Knisja tal-Missjoni ta' San Miguel Concá
Il-Knisja tal-Missjoni ta' San Miguel Concá tinsab erbgħin kilometru minn Jalpan fuq l-Awtostrada nru 69 lejn Río Verde. Il-knisja tinsab fiċ-ċentru tal-komunità fuq naħa waħda ta' Triq Guerrero. Hija orjentata lejn in-Nofsinhar u hija ddedikata lill-Arkanġlu Mikiel. Din hija l-iżgħar waħda mill-ħames knejjes tal-missjoni u x'aktarx tlestiet fl-1754, skont kitba mnaqqxa fuq ġewwa tal-knisja stess. "Concá" hija kelma bil-lingwa Pame li tfisser "miegħi". Il-Knisja tal-Missjoni ta' San Miguel Concá hija l-iżjed waħda lejn it-Tramuntana. Fost il-karatteristiċi ewlenin tat-tiżjin tal-faċċata hemm fjuri kbar, veġetazzjoni, weraq u figuri bi stil indiġenu. Il-knisja tal-missjoni għandha xbieha tat-Trinità Mqaddsa fuq nett flimkien ma' fenek (simbolu tal-poplu Pame) u ajkla b'żewġt irjus.
Il-Knisja tal-Missjoni ta' San Francisco de Asís del Valle de Tilaco
Il-Knisja tal-Missjoni ta' San Francisco de Asís del Valle de Tilaco tinsab f'komunità żgħira 18-il kilometru fil-Grigal ta' Landa de Matamoros. Inbniet bejn l-1754 u l-1762 minn Juan Crespi u ġiet iddedikata lil San Franġisk ta' Assisi. Għandha xi karatteristiċi li huma differenti mill-missjonijiet l-oħra. L-ewwel nett, il-knisja nbniet fuq pendil. It-torri tal-kampnar huwa separat min-navata prinċipali tal-knisja permezz tal-battisterju u strutturalment dan jiffunzjona bħala struttura li tirfed il-knisja. Il-Knisja tal-Missjoni ta' Tilaco hija l-iżjed waħda kkonservata tajjeb mill-ħames missjonijiet u għandha l-iżjed tiżjin sottili fil-faċċata tagħha. Il-faċċata tagħha hija magħmula minn tliet partijiet orizzontali u minn tliet partijiet vertikali, bl-istema prominenti tal-Franġiskani fuq id-daħla prinċipali. Fil-Knisja tal-Missjoni ta' Tilaco, il-faċċata fiha anġli żgħar, sbula tal-qamħirrum u buqar kbir stramb taħt ix-xbieha ta' San Franġisk ta' Assisi. Element dekorattiv partikolari huwa dak tal-erba' sirenetti b'fattizzi indiġeni. Il-missjoni ta' Tilaco għandha wkoll l-iżjed capillas posas ikkonservati tajjeb tas-Sierra Gorda li kienu jintużaw waqt il-purċissjonijiet.
Il-Knisja tal-Missjoni ta' Santa María de la Purísima Concepción del Agua de Landa
Il-Knisja tal-Missjoni ta' Santa María de la Purísima Concepción del Agua de Landa tinsab għoxrin kilometru minn Jalpan fuq l-Awtostrada nru 120 lejn Xilitla. Il-knisja tal-missjoni nbniet bejn l-1760 u l-1768 minn Miguel de la Campa u hija ddedikata lill-Madonna tal-Kunċizzjoni Immakulata, li tagħti isimha lil parti mill-komunità. Din kienet waħda mill-aħħar knejjes tal-missjoni li nbnew. Iz-zuntier tal-knisja huwa pavimentat bil-ġebel u huwa kkonfinat minn ċint, u fin-nofs tiegħu hemm salib. Hija magħrufa għall-ekwilibriju fil-kompożizzjoni tagħha u għat-torri dejjaq ħafna tal-kampnar, li huwa integrat fil-faċċata. L-iskulturi ta' dan il-faċċata jitqiesu bħala l-aħjar fost il-ħames knejjes tal-missjoni skont ir-rivista Arqueología Mexicana. L-uċuħ tas-sirenetti fil-faċċata tal-knisja tal-missjoni ta' Landa għandhom fattizzi indiġeni.
Il-faċċata tixbaħ ħafna lil dik ta' Jalpan, f'bosta aspetti, bħad-daqs, l-estetika, iz-zuntier pavimentat imdawwar b'ċint u bis-salib fin-nofs. Barra minn hekk, il-patrijiet Franġiskani ħallew rubrika unika u r-riflessjoni tal-gosti tagħhom fl-aħħar knejjes tal-missjoni li bnew. Fil-faċċata hemm xbihat tal-Madonna tal-Kunċizzjoni Immakulata, ta' San Franġisk u tal-erba' qaddisin tal-kolonna tal-osservanza, tal-Arkanġlu Mikiel u tal-istudjużi u tal-protetturi tal-ordni,, Duns Escoto u María de Agreda. Hemm ukoll l-istemma tal-Franġiskani u l-istatwi ta' San Pietru, ta' San Pawl u ta' Kristu, u permezz ta' dawn it-tliet martri tiġi rrappreżentata l-knisja universali.
Sit ta' Wirt Dinji
Il-Missjonijiet Franġiskani fis-Sierra Gorda ta' Querétaro ġew iddeżinjati bħala Sit ta' Wirt Dinji tal-UNESCO fl-2003.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iii) Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet".
Hirohito
Hirohito (裕仁; twieled fid-29 ta' April 1901 – miet fis-7 ta' Jannar 1989) kien il-124 Imperatur tal-Ġappun skont l-ordni tradizzjonali, u rrenja bejn il-25 ta' Diċembru 1926 sa mewtu fl-1989. Għalkemm magħruf aħjar barra mill-Ġappun b'ismu Hirohito personali, fil-Ġappun hua magħruf aktar bħala Imperatur Shōwa (昭和天皇), titlu li ngħatalu wara mewtu. Il-kelma Shōwa huwa l-isem tal-era li tikkorrispondi mar-renju tal-Imperatur, u eventwalment sar isem l-Imperatur innifsu mal-mewt tiegħu. L-isem Hirhito jfisser "benevolenza abbundanti".
Fil-bidu tar-renju tiegħu, il-Ġappun kien diġà wieħed mill-poteri l-kbar, bid-disa' l-akbar ekonomija fid-dinja, it-tielet l-akbar qawwa navali u wieħed mill-membri permanenti tal-kunsill tas-Soċjetà tan-Nazzjonijiet. Hu kien il-kap tal-istat taħt il-Kostituzzjoni tal-Imperu tal-Ġappun matul l-espansjoni imperjali, militarizzazzjoni u involviment tal-Ġappun fit-Tieni Gwerra Dinjija. Wara ċ-ċediment tal-Ġappun hu ma ġiex ipproċessat għar-reati tal-gwerra bħal diversi figuri oħra governattivi, u l-involviment tiegħu fid-deċiżjonijiet meħuda fil-gwerra għadha kontroversjali. Wara l-gwerra hu sar simbolu tal-istat il-ġdid taħt il-kostituzzjoni l-ġdida u sa tmiem ir-renju tiegħu, Ġappun ħarġet bħala t-tieni l-akbar ekonomija dinjija.
Tfulija
thumb|It-tfajjel Hirohito fl-1902 Hirohito twieled fil-Palazz Aoyama f'Tokjo, iben il-Prinċep Yoshihito (dak li kellu jkun l-Imperatur Taishō) u l-Prinċipessa Sadako (il-futura Imperatriċi Teimei). Hu kien in-neputi tal-Imperatur Meiji u Yanagihara Naruko. It-titlu tiegħu fi tfulitu kien Prinċep Michi. Fl-1908, beda l-istudji primarja tiegħu fl-istituzzjoni ta' Gakushūin.
Meta nannuh, l-Imperatur Meiji, miet fit-30 ta' Lulju 1912, missier Hirohito, Yoshihito, ħa t-tron u Hirohito sar l-eredi. Fl-istess żmien ġie mdaħħal fl-armata u fil-flotta navali bħala t-tieni logutent u alfier, rispettivament. Fl-1914, ġie promoss fil-grad ta' logutent fl-armata u sotto-logutent fin-navi, imbagħad għal kaptan u logutent fl-1916. Fit-2 ta' Novembru 1916, ġie uffiċjalment imħabbbar bħala l-eredi tat-tron.
Lingwa tas-Sinjali
thumb|Animazzjoni tas-Sign Language Alphabet (SLA) thumb|right|Interpreta tal-lingwa tas-sinjali fis-suq "Heumarkt" ta' Kolonja, il-Ġermanja, matul il-ColognePride 2006.
Deskrizzjoni
Il-komunikazzjoni ssir permezz ta' ġesti li għal min ma jafx jidhru banali, imma fir-realtà huma sinjali preċiżi magħmulin b'id waħda jew bit-tnejn, li kontra dawk il-ġesti tas-soltu għandhom tifsira speċifika, kodifikata u stabbilita, bħal ma jiġri fil-każ tal-kliem. Għal kull wieħed minnhom hemm assenjata tifsira jew tifsiriet. Il-lingwa tas-sinjali tuża l-mezz viżiv-ġestwali, il-messaġġ jiġi espress mill-ġisem u perċepit bil-vista.
Il-lingwi tas-sinjali huma marbutin mal-komunitajiet tat-torox mifruxin mad-dinja; kull nazzjon għandu l-lingwa tas-sinjali tiegħu u hekk lingwa differenti, pereżempju Malta hemm il-Lingwa tas-Sinjali Maltija. Hemm ukoll proposta għall-lingwa tas-sinjali internazzjonali Signuno, ibbażata fuq l-Esperanto.
Ta' min jenfasizza, li bħal ma jiġri fil-każ tal-lingwaġġ ordinarju, il-lingwi tas-sinjali jista' jkollhom fl-istess pajjiż, varjanti reġġjonali u dawn jistgħu jeżisti wkoll fl-istess belt.
Storja
xellug|thumb|L-alfabet tal-Lingwa tas-Sinjali Maltija MSL Il-komunikazzjoni viżiva bejn it-torox ilha magħrufa mill-antikità, għalkemm l-informazzjoni dwar din li kienet tissejjaħ lingwaġġ mimiku jew tal-ġesti hi fragmentarja ħafna. L-ewwel wieħed li ddeskrivieha fil-kitba tiegħu kien l-edukatur u l-funadtur tal-Iskola ta' Pariġi għat-torox, l-Abbè Charles-Michel de l'Épée li fit-tieni nofs tas-seklu 18, iddeċieda li juża din il-forma ta' komunikazzjoni biex jgħallem il-lingwa miktuba u mitkellma biż-żieda ta' xi sinjali li ħalaq hu li jikkorrispondu ma' elementi grammatikali u sintattiċi tal-lingwa Franċiża. thumb|Frontespizju tal-abbeċedarju dimostrattiv Spanjol ta' Juan Pablo Bonet, tal-1620 Is-suċċessur ta' l'Epèe, Sicard, kien studjuż kbir tal-lingwa tas-sinjali. Fost l-illuministi Franċiżi tal-istess perjodu kien hemm ħafna interess fid-diversi aspetti tal-kominkazzjoni umana. L-Amerikan Thomas Hopkins Gallaudet, affaxxinat bix-xogħol ta' Sicard, mar Franza u wara sena taħriġ fl-istitut tat-torox ta' Pariġi, reġa' lura pajjiżu fl-1816. Fuq il-vapur matul il-vjaġġ lura tgħallem il-lingwa tas-sinjali Franċiża (LSF) mingħand għalliem trux li ħa miegħu, Laurent Clerc. Il-lingwa tas-sinjali Franċiża li kien ġab miegħu Gallaudet infirxet mal-Istati Uniti bis-saħħa tal-istituti għat-torox li twaqqfu (l-ewwel skola kienet dik ta' Hartford, Connecticut), u ntgħaġnet mas-sinjali li kienu diġà jintużaw fost il-popolazzjoni lokali, u hekk tat bidu għall-lingwa tas-sinjali Americana (ASL). Infatti għadna nistgħu ninnotaw xebh sinjifikanti bejn l-LSF u l-ASL. Barra minhekk Gallaudet hu famuż għat-twaqqif tal-ewwel università għat-torox fid-dinja.
Il-lingwa tas-sinjali bdiet tiġi studjata minn punto di vista lingwistiku fil-biduima tas-sittinijiet. William Stokoe, riċerkatur Amerikan, kien l-ewwel wieħed li wera li din il-forma ta' komunikazzjoni mhijiex sempliċi mimika, imma lingwa vera bil-lessiku u l-grammatika tagħha li tista' tesprimi kwalunkwe messaġġ.
Sintassi
Il-lingwa tas-sinjali ta' pajjiż hi lingwa vera mill-punto di vista soċjoloġiku, fis-sens li hi espressjoni ta' komunità: il-komunità tat-torox fil-pajjiż. Hi lingwa vera b'struttura u sintassi li huma spiss differenti minn dawk tal-lingwa tal-pajjiż u jistgħu jixbhu 'l dawk ta' lingwa oħra.
It-ton tal-vuċi jinbidel f'espressjoni tal-wiċċ: hemm espessjoni għall-mistoqsija diretta ("Ġejja?") waħda għadl mistoqsijiet komplessi ("Meta ġejja?"), waħda għall-imperattivi ("Ejja!") u oħrajn biex jindikaw il-frażijiet relattiv ("il-ktieb li xtrajt"). thumb|Komunikazzjoni permezz tal-vidjofown Is-sinjali ta' kull lingwa tas-sinjali jinqasmu f'4 komponenti manwali u 3 mhux manwali. L-erba' tal-idejn huma: It-tlieta li mhumiex tal-idejn huma:
Mill-aħħar element, il-komponenti orali li jiġu rappreżentai b'labjalazzjoni simili għall-kelma mitkellma, ma jitqisux bħala parti vera mill-lingwa tas-sinjali jekk ma junx hemm aspetti sekondarji li bihom is-sinjal jinftiehem ċar bis-saħħa tal-komponenti l-oħra thumb|Interpretu jitkellem bil-lingwa tas-sinjali Ġermaniża Allura din hi kontribuzzjoni li ġejja mill-lingwi li jitlissnu li l-influwenza tagħhom fuq il-lingwi tas-sinjali ġiet minn edukazzjoni oppressiva li ma kinitx tħalli u xi minn daqqiet lanqas illum ma tħalli l-użu naturali tal-lingwa tas-sinjali għat-torox bl-għan ta' 'integrazzj' (sfurzata u f'direzzjoni waħda).
Joseph Calleja
Joseph Calleja (twieled fit-22 ta' Jannar 1978) huwa tenur Malti. Beda jkanta meta kellu 16-il meta skoprieh it-tenur Brian Cefai u mbagħad kompla jistudja taħt Pawlu Asciak. Ta' 19-il sena għamel id-debutt operistiku tiegħu bħala Macduff fl-opra Macbeth ta' Verdi fit-Teatru Astra ta' Għawdex u wara, fl-istess sena rebaħ premju fil-konkors internazzjonali tal-kant Hans Gabor Belvedere. Fl-1998, rebaħ il-konkors internazzjonali tal-kant liriku Enrico Caruso f'Milan u fl-1999 rebaħ il-premju CulturArte fil-konkors internazzjonali tal-opra Operalia mwaqqaf minn Plácido Domingo. Joseph Calleja hu meqjus bħala wieħed mit-tenuri żgħażagħ l-iżjed promettenti tas-seklu 21.
Fit-2 ta' Novembru 2012, l-Università ta' Malta onorat lil Joseph Calleja bid-Dottorat fil-Letteratura Honoris Causa bħala rikonoxximent tal-kisbiet tiegħu bħala tenur ta' fama internazzjonali.
Suċċessi internazzjonali
Fl-Ewropa, Calleja kanta f'ħafna teatri tal-opra fosthom ir-Royal Opera House f'Londra, fil-Wiener Staatsoper ta' Vjenna, fl-Oper Frankfurt, id-Deutsche Oper Berlin, l-Opéra national du Rhin f'Strasburgu, it-Teatre Principal f'Minorca, il-Gran Teatre del Liceu ta' Barċelona, il- Concertgebouw f'Amsterdam u ħafna oħrajn.
Fl-Istati Uniti, Calleja kanta fil-Metropolitan Opera ta' New York, il-Houston Grand Opera, il-Los Angeles Opera, is-Seattle Opera, il-Washington National Opera, u s-Civic Opera House ta' Chicago.
Calleja irrekordja żewġ CDs, ma' DeccaClassic, ta' arji mill-opri: Tenor Arias u The Golden Voice. F'Lulju tal-2011, it-tielet album solo ta' Calleja, Joseph Calleja – The Maltese Tenor laħaq it-tieni post fil-klassifika Ġermaniża u mill-ewwel laħaq l-ewwel post fil-Billboard Classical Traditional chart tal-Istati Uniti. Joseph Calleja kien nominat Artista tas-Sena 2012 tar-rivista Gramophone. Fl-istess sena, Calleja inħatar bħala l-ewwel ambaxxatur kulturali ta' Malta.
Recordings u videos
Calleja deher bħala mistieden fl-album ta' Renée Fleming, By Request, fejn kanta l-parti ta' Alfredo fl-aħħar xena tal-ewwel att ta' La traviata. Ir-recording ta' "La donna è mobile" mir-Rigoletto ta' Verdi jinstema' fis-soundtrack tal-film ta' 2007 No Reservations, li taħdem fih Catherine Zeta-Jones.
The Golden Voice u Tenor Arias qalgħu ħafna tifħir kritiku u popolari u t-tejn ġew nominati bħala l-għażla tal-Editur fir-rivista Gramophone.
Film
Joseph Calleja jaħdem il-parti tat-tenur Enrico Caruso fil-film ta' James Gray The Immigrant, li jaħdmu fih ukoll Joaquin Phoenix u Marion Cotillard.
Pablo Dorado
Pablo Dorado (twieled fit-22 ta' Ġunju 1908 – miet fit-18 ta' Novembru 1978) kien plejer tal-futbol Urugwajan li kien jilgħab bħala attakkant.
Dorado għamel isem għalih ma' Bella Vista u ta' 22 sena lagħab fl-ewwel edizzjoni tat-Tazza tad-Dinja. Hu skorja l-ewwel gowl tal-finali kontra l-Arġentina hekk kif l-Urugwaj ħarġu rebbieħa 4–2.
Wara t-Tazza tad-Dinja, ingħaqad ma' River Plate, fejn magħhom rebaħ it-titlu nazzjonali fl-1932.
It-Tieni Gwerra Dinjija
It-Tieni Gwerra Dinjija kien kunflitt mondjali li involva l-maġġoranza tal-pajjiżi tad-dinja, b'mod speċjali l-pajjiżi l-iktar avvanzati maqsumin f'żewġ alleanzi militari opposti: L-Alleati u l-Qawwiet tal-Assi. Din il-gwerra involviet il-mobilitazzjoni ta' 'l fuq minn 100 miljun rekluta militari, b'hekk hi meqjusa bħala l-iktar gwerra mifruxa fl-istorja. Fi stat ta' "gwerra totali", il-partiċipanti maġġuri poġġew il-kapaċitajiet ekonomiċi, industrijali, u xjentifiċi għas-servizz ta' isforz belliku, bl-injorar tad-distinzjoni bejn riżorsi militari u dawk ċivili. Iktar minn 70 miljun ruħ, il-maġġoranza tagħhom ċivili, inqatlu f'dan il-konflitt, li għalhekk jitqies bħala l-iktar imdemmi fl-istorja umana. In-nefqa finanzjarja totali tal-gwerra hi stimata li laħqet triljun dollaru amerikan, b'hekk hi ukoll l-iktar gwerra li swiet flus. Il-bidu tal-gwerra hu meqjus li hu Settembru 1939 bl-invażjoni tal-Polonja, u d-dikjarazzjoni ta'gwerra fuq il-Ġermanja mir-Renju Unit, Franza u d-Dominji Britanniċi. L-Allejati kienu rebbieħa, bil-Ġermanja ċċedi fit-8 ta' Mejju 1945, u r-rebħa fuq il-Ġappun fit-2 ta' Settembru.
L-Unjoni Sovjetika u l-Istati Uniti ħarġu mill-kunflitt bħala ż-żewġ superpotenzi maġġuri. Din is-sitwazzjoni fetħet il-Gwerra l-Bierda, li damet 45 sena. Il-Ġnus Magħquda ġew iffurmati bit-tama li jiġi evitat kunflitt ieħor bħal dan. L-idea ta' determinazzjoni nazzjonali imbuttata mill-gwerra aċċelerat il-moviment ta' dekolonizazzjoni fl-Asja u l-Afrika, filwaqt li fl-Ewropa tal-Punent stess bdiet miexja lejn l-integrazzjoni.
Wara l-Ewwel Gwerra Dinjija, it-telfa tal-Ġermanja, ffirmata fit-Trattat ta' Versailles imponiet fuq dan il-pajjiż it-telfien ta' parti mdaqqsa mit-territorju, ċaħdet l-annessjoni ta' stati oħra, llimitat id-daqs tal-forzi armati Ġermanizi, u imponiet reparazzjonijiet finanzjarji kbar ħafna. Ir-Rivoluzzjoni Russa tal- 1917 u l-gwerra ċivili li din ikkawżat, wasslu għall-ħolqien tal-Unjoni Sovjetika li malajr ġiet taħt il-ħakma ta' Joseph Stalin. Fl-Italja, Benito Mussolini ħataf il-poter bħala dittatur faxxist bil-wiegħda li joħloq "Imperu Ruman Ġdid". Il-Partit Kuomintang fiċ-Ċina beda Spedizzjoni fit-Tramuntana (1926-1927) bħala programm ta' unifikazzjoni nazzjonali, kontra sinjuri tal-gwerra Ċiniżi tas-snin għoxrin, imma spiċċa mgħarraq fi gwerra ċivili kontra l-ex alleati, il-Partit Komunista Ċiniż. Fl-1931, l-Imperu Ġappuniż, li kien ilu ħafna jipprova jespandi l-influwenza tiegħu fiċ-Ċina, taħt il-kunċett tad-dritt li jaħkem fuq l-Asja, uża l-Inċident ta' Mukden bħala ġustifikazzjoni biex jinvadi l-Manċurja; iż-żewġ nazzjonijiet tqabdu f'bosta kunflitti zgħar sad-Dikjarazzjoni Tanggu li ħabbret il-waqfien tal-gwerra fl-1933. In-Nazzjonal-Soċjalist Adolf Hitler sar il-mexxej tal-Ġermanja fl- 1933 u fis beda kampanja kbira ta'riarmament. Dan ħasseb lil Franza u r-Renju Unit, li kienu batew ħafna fl-aħħar gwerra, kif ukoll l-Italja, li rat l-ambizzjonijiet territorjali tagħha jiddalmu minħabba dawk tal-Ġermanja. Biex jiżgura l-alleanza, il-Franċiżi ħallew lill-Italja ħielsa fl-operazzjonijiet tagħha fl- Etjopja, li l-Italja xtaqet taħtaf. Din is-sitwazzjoni ġiet aggravata fl-1935 meta s-Saarland ingħaqdet legalment mal-Ġermanja, u Hitler rrinunzja t-Trattat ta' Versailles, għaġġel ir-remilitarizazzjoni u daħħal il-lieva. Bl-isperanza li tinżamm il-Ġermanja, ir-Renju Unit, Franza u l-Italja ffurmaw il-Front ta' Stresa. L-Unjoni Sovjetika, mbeżża mill-għanijiet tal-Ġermanja li taħtaf art fil-Lvant tal-Ewropa, kkonkluda trattat ta' assistenza militari ma' Franza.
Qabel jieħu effett, dan il-patt Franco-Sovjetiku kellu jgħaddi mill-burokrazija tal- Lega tan-Nazzjonijiet, li spiċċa jagħmlu bla saħħa. Biex iktar tikkomplika s-sitwazzjoni, f'Ġunju tal-1935, ir-Renju Unit iffirma trattat Navali indipendenti mal-Ġermanja, jħoll ħafna mir-restrizzjonijiet ta' qabel. L-Istati Uniti, minħabba l-ġrajjiet fl-Ewropa u l-Asja, għadda l-Att tan-Newtralità' f'Awissu. F'Ottubru, l-Italja invadiet l-Ewropa, bil-Ġermanja tkun l-uniku pajjiż fl-Ewropa li ma kkundannatx dan l-att. L-Italja allura neħħiet kull objezzjoni tagħha fuq l-għan tal-Ġermanja li tagħmel mill-Awstrija stat-satellita. Bi vjolazzjoni diretta tat-Trattat ta' Versaille u dak ta' Lokarno, Hitler rremilitarizza r- Rhineland f'Marzu tal- 1936, u hawn bilkem irċieva tweġiba mil-potenzi l-oħra. Meta bdiet il-Gwerra Ċivili Spanjola f'Lulju, Hitler u Mussolini għenu l-fazzjoni faxxista mmexxija minn Ġeneralíssimu Francisco Franco u l-forzi nazzjonalisti tiegħu fil-gwerra ċivili kontra t-Tieni Repubblika Spanjola, megħjuna mill-Unjoni Sovjetika. Iż-żewġ naħat użaw il-kunflitt biex jisperimentaw armi u metodi ta' gwerra ġodda, bil-forzi nazzjonalisti spanjoli jirbhu fl-1939.
Biż-żieda fit-tensjonijiet, bedw isiru sforzi ta' konsolidazzjoni ta' poter f'bosta pajjiżi. F'Ottubru, l-Ġermanja u l-Italja ffurmaw l-Assi Ruma-Berlin u xahar wara, il-Ġermanja u l-Ġappun, bil-ħsieb li l-Unjoni Sovjetika u l-komuniżmu kien l-ikbar periklu għalihom, iffirmaw il-Patt Anti-Komintern, li l-Italja daħlet fih sena wara. Fiċ-Ċina, il-Kuomintang u l-forzi komunisti, qablu fuq waqfien mil-ġlied biex jippreżentaw front magħqud kontra l-forzi ġappuniżi.
Kronoloġija
Dati oħra li huma kkunsidrati bħala l-bidu tal-kunflitt jinkludu l-invażjoni ġappuniża tal-Manċurja fl-1931, il-bidu tat-Tieni Gwerra Sino-Ġappuniża, fl-1937, jew bosta dati marbutin ma' avvenimenti oħrajn. Xi sorsi jimxu mal-idea ta' A. J. P. Taylor, li jemmen li kien hemm żewġ gwerer simultanei, il-Gwerra Sino-Ġappuniża fl-Asja tal-Lvant, u t-Tieni Gwerra Ewropea fl-Ewropa u fil-kolonji tagħha, imma dawn ma sarux gwerra dinjija sakemm ma ngħaqdux fl-1941 bid-daħla fil-gwerra tal-Unjoni Sovjetika; b'hekk il-gwerra kompliet sal-1945.
Għat-tmiem tal-gwerra għandha bosta dati wkoll. Xi sorsi jgħidu li dan seħħ bl-armistizju tal-14 t'Awwissu 1945, minflok fid-data li fiha l-Ġermanja ċediet b'mod uffiċjali; f'diskussjonijiet storiċi Ewropej, il-gwerra ntemmet f'Jum ir-Rebħ fl-Ewropa, il-V-E Day. It-trattat uffiċjali tat-tmiem tal-gwerra mal-Ġappun ġie iffirmat biss fl-1951, fit-Trattat ta' San Francisco.
Il-gwerra fiċ-Ċina
thumb|Il-fdalijiet ta 'Guernica [[bomba ta Guernica|wara l-ibbumbardjar.]] F'nofs l-1937, wara l-Inċident fuq il-Pont Marku Polo, il-Ġappun beda invażjoni sħiħa taċ-Ċina. Is-Sovjetiċi mill-ewwel għenu liċ-Ċiniżi, fatt li ħassar il-kooperazjoni Ċiniża mal-Ġermanja. Wara assalt fuq Shanghai, il-Ġappuniżi tefgħu lura l-qawwiet Ċiniżi, bil-ħtif tal-kapitali Nanġing f'Diċembru. F'Ġunju tal- 1938, iċ-Ċiniżi żammew l-avvanzata Ġappuniża billi għarrqu x-Xmara s-Safra; anki jekk dan ta' liċ-Ċiniżi biżżejjed ħin biex tiġi ffortifikata l-belt ta'Wuħan, il-belt xorta wagħet f'idejn Ġappuniżi sa Ottubru. F'dan iż-żmien, forzi ġappuniżi u sovetiċi ingaġġaw f'battalja minuri fuq l-Għadira Khasan; f'Mejju tal-1939, dawn ġew involuti f'battalja eħrex f'Khalkhin Gol, li spiċċat bi qbil ta' waqfien mill-ġlied fil- 15 ta' Settembru u r-restawr tal-istat ante bellum.